
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 980 

30 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση τριμελών επιτροπών καταγραφής και κατα¬ 
στροφής των ποσοτήτων συσπόρου βάμβακος, κα¬ 
πνού κ.λπ. 1 

Κήρυξη υποχρεωτικής της από 22.6.94 ΣΣΕ των εργα- 
τοτεχνιτών τυπογράφων (ανδρών και γυναικών) που 
εργάζονται στίς επαρχιακές ημερήσιες εφημερίδες 


όλης της χώρας. 2 

Καθορισμός προσόντων και διάρκεια φοίτησης των εκ- 
παιδευομένων στο προγράμματα ταχύρρυθμης 
επαγγελματικής κατάρτισης «ΤΕΚ», ειδικότητας Τε¬ 
χνίτη αναπαλαίωσης παραδοσιακών οδοστρωμά¬ 
των. 3 

Καθορισμός αριθμού μαθητών που θα απασχοληθούν 

στο Δημόσιο Τομέα για πρακτική άσκηση. 4 

Καθορισμός προσόντων και διάρκεια φοίτησης των εκ- 
παιδευομένων στα προγράμματα ταχύρρυθμης 
επαγγελματικής κατάρτισης «ΤΕΚ», ειδικότητας 

«Φροντίδα υπερηλίκων». 5 

Καθορισμός τιμής διαθέσεως του 4ου Συμπληρώματος 
της Ελληνικής Φαρμακοποιίας IV. 6 


Έγκριση Γενικού Κανονισμού Λιμένα με αριθμό 7 
«Υποβολή στις Λιμενικές Αρχές καταστάσεων των 
προς φόρτωση ή φορτωθέντων στα πλοία αυτοκινή¬ 
των οχημάτων και του συνολικού αριθμού των εκδο- 
θέντων εισιτηρίων ή επιβιβασθέντων ή μεταφερό- 
μενων επιβατών». 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 37306 (1) 

Σύσταση τριμελών επιτροπών καταγραφής και καταστρο¬ 
φής των ποσοτήτων συσπόρου βάμβακος, καπνού 
κ.λπ. 

ΟΙ ΥΠΟΥΡΓΟΙ 

ΓΕΩΡΓΙΑΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 1558/85 (ΦΕΚ 137/Α), και 
β) Του Ν.Δ. 131 /74, Περί παροχής οικονομικών ενισχύ¬ 


σεων στη γεωργική, δασική, κτηνοτροφική και αλιευτική 
παραγωγή, καθώς και την τροποποίησή του με το Ν. 
1409/83 και το νόμο 2065/92, άρθρο 39 παρ. 10. 

2. Τα Ν.Δ. 857/71 και Β.Δ./356/71 «περί αντιμετωπί- 
σεως των εν ειρήνη εκτάκτων αναγκών της Χώρας». 

3. Το Ν.Δ. 17/74 «Περί Πολιτικής Σχεδιάσεως Εκτάκτου 
Ανάγκης». 

4. Το γεγονός ότι από τις σημειωθείσες πλημμύρες του 
Οκτωβρίου προκλήθηκαν σημαντικές ζημιές στη γεωργική 
παραγωγή της Χώρας. 

5. Την αριθ. ΔΥ3α/οικ.850/1994 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, για τη μεταβίβαση αρμοδιοτή¬ 
των, ποφασίζουμε: 

1. Εγκρίνουμε τη σύσταση τριμελών επιτροπών κατα¬ 

γραφής και καταστροφής των ποσοτήτων συσπόρου βάμ¬ 
βακος, καπνού, οι κ.λ.π. οι οποίες, μετά τη συλλογή και 
αποθήκευσή τους στο χωράφι ή άλλους αποθηκευτικούς 
χώρους των παραγωγών, λόγω της πλήρους διαβροχής 
που υπέστησαν εξ αιτίας των σημειωθησών πλημμυρών σε 
διάφορες περιοχές της χώρας, κατέστησαν ακατάλληλες 
για οποιαδήποτε χρήση, η δε παραπέρα παραμονή τους 
στους ως άνω αποθηκευτικούς χώρους εγκυμονεί σοβα¬ 
ρούς κινδύνους για τη δημόσια υγεία λόγω της πλήρους 
αλλοίωσής τους. , 

2. Οι Επιτροπές της παραγράφου 1 θα συγκροτούνται 
με απόφαση του οικείου Νομάρχη και θα έχουν ως μέλη, 
ένα μέτωπο της οικείας Δ/νσης Γεωργίας, ένα υπάλληλο 
από υπηρεσίες του Υπουργείου Οικονομικών ένα υπάλ¬ 
ληλο της Δ/νσης Υγιεινής της Νομαρχίας, με αναπληρω¬ 
τές τους. 

(θα προεδρεύει ο αρχαιότερος). 

3. Έργο των επιτροπών θα είναι η ποσοτική καταγραφή 
και η στη συνέχεια καταστροφή των αλλοιωθέντων ποσο¬ 
τήτων συσπόρου βάμβακος, καπνού, ζωοτροφών, και η 
σύνταξη σχετικών πρακτικών. 

4. Για τον προσδιορισμό των ποσοτήτων συσπόρου βάμ¬ 
βακος καπνού, κ.λ.π. που θα καταστραφούν, οι Επιτρο¬ 
πές, λόγω της ιδιαιτερότητας των προϊόντων και των κιν¬ 
δύνων που αυτά εγκυμονούν μετά την αλλοίωσή τους, 
μπορούν να χρησιμοποιούν οποιοδήποτε τρόπο κρίνουν 
προσφορώτερο, για τον ακριβέστερο προσδιορισμό της 
αλλοιωθείσης ποσότητας, καθώς και κάθε άλλο διαθέσιμο 
σχετικό στοιχείο που θα μπορούσε να βοηθήσει στην κατά 
τον καλύτερο δυνατό τρόπο ολοκλήρωση του έργου τους. 

5. Τα πρακτικά των Επιτροπών θα συγκεντρώνονται στις 
κατά τόπους Δ/νσεις Γεωργίας οι οποίες στη συνέχεια θα 
διαβιβάζουν συγκεντρωτικά στοιχεία στη Δ/νση Παραγω¬ 
γής και Αξιοποίησης Προϊόντων Φυτών Μεγάλης Καλλιέρ¬ 
γειας του Υπ. Γ εωργίας το συντομωτερο δυνατόν. Τα στοι¬ 
χεία αυτά το Υπουργείο Γ εωργίας θα θέσει υπόψη των αρ¬ 
μοδίων Οργάνων της Ευρωπαϊκής Επιτροπής και θα ζητή¬ 
σει τη συνδρομή της για την αποκατάσταση των ζημιών. 

6. Η δαπάνη για την υλοποίηση της παρούσας απόφα¬ 
σης βαρύνει τον τακτικό προϋπολογισμό του Υπ. Γεωρ¬ 
γίας. 

7. Εξουσιοδοτείται ο Υπουργός Γ εωργίας όπως με απο¬ 
φάσεις του καθορίζει τυχόν άλλες λεπτομέρειες εφαρμο¬ 
γής της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΑΛΕΞ. ΠΑΠΑΔΟΠΟΥΛΟΣ Γ. ΜΩΡΑΪΤΗΣ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΕΜΜ. ΣΚΟΥΛΑΚΗΣ 
-♦- 

Αριθ. 15461 ( 2 ) 

Κήρυξη υποχρεωτικής της από 22.6.94 ΣΣΕ των εργατο- 
τεχνιτών τυπογράφων (ανδρών και γυναικών) που ερ¬ 
γάζονται στις επαρχιακές ημερήσιες εφημερίδες όλης 
της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 90386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν 
1892/90. 

3. Την αριθμ. 80170/26.7.94 απόφαση της ανάθεσης 
αρμοδιοτήτων στο Υφυπουργό Εργασίας (ΦΕΚ 585/ 
27.7.94). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 7ης Δεκεμβρίου 
1994. 

5. Τα στοιχεία του Φακέλλου από τα οποία προκύπτει 
ότι συντρέχουν οι αριθμητικές προϋποθέσεις από τα 
οποία προκύπτει ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Σ.Σ.Ε., 
δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου, αποφασίζουμε: 

1. Κηρύσσουμε υποχρεωτική την από 22.6.94 Σ.Σ.Ε. 
των εργατοτεχνιτών τυπογράφων (ανδρών και γυναικών) 
που εργάζονται στις επαρχιακές ημερήσιες εφημερίδες 
όλης της χώρας, για όλους τους εργοδότες και εργαζομέ¬ 
νους του κλάδου που αφορά αυτή. 

2. Η ισχύς της απόφασης αυτής αρχίζει από 18 Νοεμ¬ 
βρίου 1994. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

Ο ΥΦΥΠΟΥΡΓΟΣ 

Γ. ΑΔΑΜΟΠΟΥΛΟΣ 

-♦- 

Αριθ. 40340 (3) 

Καθορισμός προσόντων και διάρκεια φοίτησης των εκπαι- 
δευομένων στο προγράμματα ταχύρρυθμης επαγγελ¬ 
ματικής κατάρτισης «ΤΕΚ», ειδικότητας Τεχνίτη ανα¬ 
παλαίωσης παραδοσιακών οδοστρωμάτων. 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού» (ΦΕΚ 113). 

β) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ¬ 
γελματικός καταρτιζομένων» (ΦΕΚ 11). 

γ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Προϊσταμένους Δ/νσεων, Υπηρεσιών 
& Τμημάτων». 

δ) Την σχετική πρόταση του Δ.Σ. του ΟΑΕΔ (απόφαση 
1915/22.11.94 έγγραφο 425/121018/2.12.94). 

ε) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΟΑΕΔ, 
αποφασίζουμε: 

Καθορίζουμε τα προσόντα των εκπαιδευομένων και τη 
διάρκεια της φοίτησης για την Ταχύρρυθμη Επαγγελμα¬ 
τική Κατάρτιση της ειδικότητας Τεχνίτη αναπαλαίωσης 
παραδοσιακών οδοστρομάτων ως εξής: 


Δ,ά Ρ κεια: · 600 ώρες. 

Προσόντα: Απολυτήριο Δημοτικού. 

Ηλικία. 16 — 46 ετών. 

Διδακτέα ύλη: 

1) Οικοδομικό Σχέδιο: 48 ώρες. 

2) Επαγγελματικοί Υπολογισμοί 24 ώρες! 

3) Ασφάλεια εργαζομένων 24 ώρες. 

4) Τεχνοοικονομική Οργάνωση 24 ώρες 

5) Κοινωνική Αγωγή 24 ώρες. 

ΠΡΑΚΤΙΚΕΣ ΑΣΚΗΣΕΙΣ 456 ώρες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 

Η Διευθύντρια 
Ε. ΔΡΙΤΣΑ 

-♦- 

Αριθ. 403 43 ( 4 ) 

Καθορισμός αριθμού μαθητών που θα απασχοληθούν στο 
Δημόσιο Τομέα για πρακτική άσκηση. 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και 
διοικήσεως του Οργανισμού Απασχολήσεως Εργατικού 

Δυναμικού» (ΦΕΚ 112/Α714.6.69). 

β) Τις διατάξεις του άρθρου 5 του από 3/6.6.52 Β.Δ. 
«Περί εκπαιδεύσεως μαθητών-τεχνιτών» (ΦΕΚ 157/Α/ 
6.6.52) και του άρθρου 94 παρ. 3 του Ν. 1566/85 «Δομή 
και λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (ΦΕΚ 167/Α730.9.85). 

Υ) Την σχετική πρόταση του Δ.Σ. του ΟΑΕΔ (απόφαση 
1913/44/22.11.94 έγγραφο 121375/6.11.94). 
δ) Την απόφαση του Υπουργού Εργασίας 100919/90 


«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γραμματέα, Προϊσταμένους Δ/ 
νσεων, Υπηρεσιών & Τμημάτων». 

ε) Ότι από τις διατάξεις της απόφασης αυτής δεν προ- 
καλείται δαπάνη σε βάρος του ΟΑΕΔ, αποφασίζουμε: 

1. Καθορίζουμε τον αριθμό των μαθητών-τεχνιτών των 
εκπαιδευτικών μονάδων Μαθητείας του ΟΑΕΔ, που θα 
απασχοληθούν για πρακτική άσκηση, κατά το σχολικό 
έτος 1994 - 95 σε κάθε φορέα του Δημόσιου τομέα, ως 
εξής: 

α) Η.Σ.Α.Π. 8 Μαθητές, 

β) Γ.Ε.Σ. 508 Μαθητές, 

γ) Ο.Λ.Π. 30 Μαθητές, 

δ) Ο.Α. 106 Μαθητές, 

ε) Ο.Α.Ε.Δ. 1 Μαθητές, 

ζ) Ελληνικά Ναυπηγεία Σκαραμαγκά 50 Μαθητές 
η) Ταμείο Παρακαταθηκών και Δανείων 15 Μαθητές, 
θ) ΠΥΡΚΑΛ 20 Μαθητές. 

0 Γ.Ε.Α. 157 Μαθητές. 

κ)Γ.Ε.Ν. 156 Μαθητές, 

λ) Ο.Α.Σ.Α. 20 Μαθητές, 

μ) ΓΕΝ. ΠΕΡ. ΝΟΣ. ΑΘΗΝ. ΙΠΠΟΚΡ. 4 Μαθητές. 
ν ) Ι Γ Μ. 4 Μαθητές, 

ξ) Ο.Λ.Θ. 27 Μαθητές, 

ο) Αριστοτέλειο Πανεπιστήμιο θεσ/νίκης 4 Μαθητές, 
π) ΓΕΝ. ΠΕΡ. ΝΟΣ. ΘΕΣ/ΝΙΚΗΣ 
ΑΓ. ΠΑΥΛΟΣ 5 Μαθητές. 

ρ) 307 ΤΑΓΜΑ ΣΥΝΤΗΡΗΣΕΩΣ ΑΕΡΟΠΟΡΙΚΟΥ 
ΥΛΙΚΟΥ 10 Μαθητές. 

σ) ΚΕΝΤΡΟΝ ΠΕΡΙΘΑΛΨΕΩΣ ΠΑΙΔΩΝ 
ΑΓ. ΔΗΜΗΤΡΙΟΣ ΘΕΣ/ΝΙΚΗΣ 1 Μαθητές 

τ) ΕΚΑΒ ΘΕΣ/ΝΙΚΗΣ 5 Μαθητές, 

υ) ΝΟΜΑΡΧ. ΓΕΝ. ΝΟΣΟΚ. ΚΑΒΑΛΑΣ 18 Μαθητές. 


ΣΥΝΟΛΟ 1149 Μαθητές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


•Αθήνα, 21 Δεκεμβρίου 1994 

Η Διευθύντρια 
Ε. ΔΡΙΤΣΑ 


-♦- 

Αριθ. 40344 ( 5 ) 

Καθορισμός προσόντων και διάρκεια φοίτησης των εκπαι- 
δευομένων στα προγράμματα ταχύρρυθμης επαγγελ¬ 
ματικής κατάρτισης «ΤΕΚ», ειδικότητας «Φροντίδα 
υπερηλίκων». 


Η ΔΙΕΥΘΥΝΤΡΙΑ ΕΠΑΓΓ. ΚΑΡΤΑΡΤΙΣΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού» (ΦΕΚ 112/Α/14.6.69). 
β) Τις διατάξεις του άρθρου 3 του Ν.Δ. 1104/72 «Περί 


θεμάτων τινών ασφαλίσεως και εκπαιδεύσεως των επαγ- 
γλεματικώς καταρτιζομένων» (ΦΕΚ 11 /Α/24.1.72). 

γ) Την 100919/90 απόφαση του Υπουργού Εργασίας 
«Μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γραμματέα, Προϊσταμένους Δ/ 
νσεων, Υπηρεσιών και Τμημάτων». 

δ) Τη σχετική πρόταση του Δ.Σ. του ΟΑΕΔ (απόφαση 
1811/8.11.94 έγγραφο 431/121376/6.12.94). 

ε) Από τις διατάξεις αυτής της απόφασης προκαλείται 
δαπάνη 6.210.000 δραχ. Στο ποσό αυτό συμμετέχει το 
ΕΚΤ με ποσοστό 65% και ο ΟΑΕΔ με 35%, αποφασί¬ 
ζουμε: 

Καθορίζουμε τα προσόντα των εκπαιδευομένων και τη 
διάρκεια φοίτησης για την Ταχύρρυθμη Επαγγελματική 
Κατάρτιση της ειδικότητας Φροντίδα υπερηλίκων ως 
εξής: 

Διάρκεια: 200 ώρες. 

Προσόντα: Απολυτήριο Δημοτικού. 

Ηλικία: 25-50 ετών. 

Το πρόγραμμα περιλαμβάνει εισηγήσεις από ιατρό, κοι¬ 
νωνική λειτουργό, νοσηλεύτρια, ενημερωτικές επισκέ¬ 
ψεις σε γηροκομεία και πρακτική άσκηση σε ανάλογα της 
ειδικότητας ζητήματα. 

Η απόφαση αυτή να δημ 0σιευ θ ε ί σγΓ)ν Εφημερίδα της 
Κυβερνήσεως. 

Αθήνα, 19 Δεκεμβρίου 1994 

Η Διευθύντρια 
Ε. ΔΡΙΤΣΑ 

-4- 

Αριθ. Υ6α/13032 (6) 

Καθορισμός τιμής διαθέσεως του 4ου Συμπληρώματος 
της Ελληνικής Φαρμακοποιίας IV. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 24 του Ν. 1579/85. 
β) Το Π.Δ. 418/89 «περί κυρώσεως και θέσεως σε ισχύ 
της Ελληνικής Φαρμακοποιίας Έκδοση IV». 

γ) Το Π.Δ. 592/93 «Περί κυρώσεως και θέσεως σε ισχύ 
του 4ου συμπληρώματος (Σ4) της Ελληνικής Φαρμακο¬ 
ποιίας Έκδοση IV. 

δ) Την εισήγηση του ΔΣ/ΕΟΦ 0-802/17η/19.10.94. 
ε) Την αριθ. ΔΥ3α/οικ.850/1994 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, για τη μεταβίβαση αρμοδιοτή¬ 
των, αποφασίζουμε: 

Καθορίζουμε για κάθε αντίτυπο (1 τόμος) του 4ου Συ¬ 
μπληρώματος της Ελληνικής Φαρμακοποιίας Έκδοση IV, 
τιμή (2.500) δύο χιλιάδες πεντακόσιες δραχμές καθώς και 
τη δωρεάν χορήγηση αυτού στους φορείς και τα άτομα 
που καθορίζονται στην υπουργ. απόφαση Α6/5660/ 
30.6.89, όπως συμπληρώθηκε με την Α6/3001/20.6.90, 
όμοια, καθώς και στους ιατρικούς φαρμακευτικούς και 
κτηνιατρικούς Συλλόγους. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 3131.1/15/94 * ( 7 ) 

Έγκριση Γενικού Κανονισμού Λιμένα με αριθμό 7 «Υπο¬ 
βολή στις Λιμενικές Αρχές καταστάσεων των προς 
φόρτωση ή φορτωθέντων στα πλοία αυτοκινήτων οχη¬ 
μάτων και του συνολικού αριθμού των εκδοθέντων εισι¬ 
τηρίων ή επιβιβασθέντων ή μεταφερόμενων επιβα¬ 
τών». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 156 του Ν.Δ. 187/73 (ΦΕΚ 261/Α773) 
περί ΚΔΝΔ, όπως αυτό αντικαταστάθηκε με το άρθρο 10 
του Ν. 1940/91 (ΦΕΚ 40/Α718.3.91) περί «Μονάδος Ει¬ 
δικών Αποστολών Λιμενικού Σώματος (ΜΕΑ/ΛΣ) και άλλες 
διατάξεις περί αυτού». 

2. Τον Γενικό Κανονισμό Λιμένα με αριθμό 7 που εκδό- 
θηκε από τον Αρχηγό Λιμενικού Σώματος με τις διατάξεις 
του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

3. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 15/Α710.9.92). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο μόνο 

α) Εγκρίνουμε τον παρακάτω Γενικό Κανονισμό Λιμένα 
με αριθμό 7. 


ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ 
με αριθμό 7 

Περί υποβολής στις Λιμενικές Αρχές καταστάσεων των 
προς φόρτωση ή φορτωθέντων στα πλοία αυτοκινήτων 
οχημάτων και του συνολικού αριθμού των εκδοθέντων εισι¬ 
τηρίων ή επιβιβασθέντων (μεταφερόμενων) επιβατών». 

Ο ΑΡΧΗΓΟΣ ΤΟΥ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

(α) Τις διατάξεις του διά του από 9 Ιουνίου 1948 Β.Δ. 
Κωδικοποιηθέντος Νόμου 499/1947 «περί πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162/Α ), συνδυαζόμενες με τα άρθρα 141-157 του Ν.Δ. 
187/73, με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261/Α773). 

(β) Τις διατάξεις του Ν.Δ. 444/70 «περί αρμοδιότητος 
Λ.Σ. και σχέσεων προς τας αρμοδιότητας των Σωμάτων 
Ασφαλείας» (ΦΕΚ 93/Α ). 

(γ) Το άρθρο 156 του Ν.Δ. 187/73 (ΦΕΚ 261/Α /73) 
«περί ΚΔΝΔ», όπως αυτό αντικαταστάθηκε με το άρθρο 
10 του Ν. 1940/91 (ΦΕΚ 40/Α /18.3.1991) «περί Μονά¬ 
δας Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

(δ) Τις διατάξεις του άρθρου 41 του Β.Δ. της 14/ 
19.1.1939 (ΦΕΚ 24/Α ). 


(ε) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154/Α710.9.1992). 

(στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Γενικό Κανο¬ 
νισμό: 

Αρθρο 1 
Όρια ισχύος. 

Ο Γενικός αυτός Κανονισμός ισχύει στην χερσαία και 
θαλάσσια ζώνη του λιμένα, στους λιμένες, τους όρμους, 
καθώς και στη θαλάσσια έκταση της περιοχής δικαιοδο¬ 
σίας όλων των Λιμενικών Αρχών της Χώρας, όπως αυτή 
καθορίζεται από τις κείμενες διατάξεις. 

Αρθρο 2 

Καταστάσεις των προς φόρτωση 
στα πλοία οχημάτων 

1. Τα προς φόρτωση ή φορτωθέντα, στα επιβατηγό οχη¬ 
ματαγωγά (Ε/Γ - Ο/Γ) και φορτηγά οχηματαγωγά (Φ/Γ - 
Ο/Γ) πλοία, κύριων - δευτερευουσών και τοπικών δρομο- 
λογιακών γραμμών, αυτοκίνητα οχήματα καταχωρίζονται 
σε ειδική κατάσταση, που περιλαμβάνει τα μεγάλα οχή¬ 
ματα και φορτηγά, τα μικρά οχήματα και επιβατηγό Ι.Χ. και 
τα δίκυκλα (μοτοποδήλατα κ.λπ.). 

2. Στην ανωτέρω κατάσταση που θα έχει ως τίτλο: «ΕΙ¬ 
ΔΙΚΗ ΚΑΤΑΣΤΑΣΗ ΤΩΝ ΠΡΟΣ ΦΟΡΤΩΣΗ Ή ΦΟΡΤΩΘΕ- 
ΝΤΩΝ Φ/Γ Ή Ε/Γ Ή ΔΙΚΥΚΛΩΝ ΟΧΗΜΑΤΩΝ ΣΤΟ Ο/Γ 

ΠΛΟΙΟ.ΚΑΤΑ ΤΟ ΔΡΟΜΟΛΟΓΙΟ ΤΗΣ.ΑΠΟ 

.ΠΙΑ.», θα αναγράφονται τα ακόλουθα 

στοιχεία: 

Α/Α - ΑΡΙΘ. ΚΥΚΛΟΦΟΡΙΑΣ - ΠΡΟΟΡΙΣΜΟΣ - ΚΑΘΑ¬ 
ΡΟΣ ΝΑΥΛΟΣ - ΠΑΡΑΤΗΡΗΣΕΙΣ 

3. Αντί της κατάστασης της προηγούμενης παραγρά¬ 
φου μπορεί, κατά την κρίση της Λιμενικής Αρχής, ιδιαί¬ 
τερα στις τοπικές - πορθμειακές δρομολογιακές γραμμές 
πλοίων, να καταχωρίζεται σε άλλη ειδική κατάσταση ο συ¬ 
νολικός αριθμός των προς φόρτωση ή φορτωθέντων αυτο¬ 
κινήτων οχημάτων. Στις περιπτώσεις αυτές στην κατά¬ 
σταση αναγράφονται τα ακόλουθα στοιχεία: 

Α/Α - ΚΑΤΗΓΟΡΙΕΣ ΟΧΗΜΑΤΩΝ (Ανάλογα με τον κα¬ 
ταβαλλόμενο ναύλο και τις τυχόν ισχύουσες εκπτώσεις) - 
ΠΡΟΟΡΙΣΜΟΣ - ΠΑΡΑΤΗΡΗΣΕΙΣ 

4. Τα προς φόρτωση ή μεταφερόμενα στα/με τα Ε/Γ - 
Ο/Γ ή Φ/Γ - Ο/Γ πλοία, αυτοκίνητα οχήματα προορισμού 
εξωτερικού θα καταχωρίζονται στην ειδική κατάσταση 
που ως ΠΑΡΑΡΤΗΜΑ Α' προσαρτάται στον Κανονισμό 
αυτό και αποτελεί αναπόσπαστο μέρος του. 

5. Η καταχώρηση ενός οχήματος στις ειδικές καταστά¬ 
σεις προϋποθέτει την έκδοση φορτωτικής (εισιτηρίου) με¬ 
ταφοράς του και σε κάθε περίπτωση την φόρτωσή του στο 
πλοίο. 

Αρθρο 3 

Καταστάσεις επιβατών ή εκδοθέντων εισιτηρίων. 

1.0 συνολικός αριθμός των εκδοθέντων εισιτηρίων επι¬ 
βατών κατά θέσεις, προβλεπόμενες - ισχύουσες εκπτώ¬ 
σεις και λιμένες προορισμού για κάθε ταξίδι των επιβατη¬ 
γών (Ε/Γ) ή επιβατηγών - οχηματαγωγών (Ε/Γ - Ο/Γ) 
πλοίων των κύριων - δευτερευουσών και τοπικών δρομο- 





ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


9185 


λογιακών γραμμών, καταχωρίζεται σε ειδική κατάσταση με 
μέριμνα των κατά περίπτωση υπευθύνων που καθορίζο¬ 
νται στο άρθρο 5 του παρόντος. 

2. Προκειμένου περί των υπόλοιπων κατηγοριών Ε/Γ ή 
Ε/Γ - Ο/Γ πλοίων (κρουαζιερόπλοιων, αναψυχής, τουρι¬ 
στικών, εξωτερικού κ.λπ.), καταχωρίζεται σε ειδική κατά¬ 
σταση ο συνολικός αριθμός των ατόμων που επιβιβάστηκε 
ή μεταφέρει το πλοίο. 

3. Ο τύπος των ειδικών καταστάσεων των παραγράφων 
1 και 2, αντίστοιχα, του παρόντος άρθρου και τα στοιχεία 
που θα αναγράφονται σ’ αυτές περιλαμβάνονται στα προ- 
σαρτημένα ΠΑΡΑΡΤΗΜΑΤΑ Β και Γ' που παρατίθενται 
στο τέλος του Κανονισμού αυτού και αποτελούν αναπό¬ 
σπαστο μέρος του. Αντίγραφα των εν λόγω καταστάσεων 
υπογεγραμμένα από τους κατά περίπτωση υπεύθυνους, 
υποβάλλονται στις οικείες Λιμενικές Αρχές. 

Αρθρο 4 

Χρόνος υποβολής των καταστάσεων. 

Ο χρόνος υποβολής στις Λιμενικές Αρχές όλων των κα¬ 
ταστάσεων που προβλέπονται από τον Κανονισμό αυτό, 
δηλαδή πριν από την έναρξη φόρτωσης - επιβίβασης των 
οχημάτων - επιβατών αντίστοιχα ή πριν ή κατά ή μετά τον 
απόπλου του πλοίου ή και κατά τον επανάπλου, όταν συ¬ 
ντρέχει περίπτωση, καθορίζεται από την Λιμενική Αρχή, η 
οποία λαμβάνει, ενδεικτικά, υπόψη της (α) την κατηγορία 
κάθε πλοίου και το είδος των εκτελούμενων πλόων (κύ¬ 
ριες - δευτερεύουσες - τοπικές γραμμές, περιηγητικοί, με 
ολική ναύλωση, εξωτερικού κ.λπ.), (β) την ροή των προς 
φόρτωση οχημάτων όταν αυτή είναι συνεχής ιδιαίτερα στις 
περιπτώσεις όπου δεν διενεργείται προπώληση φορτωτι¬ 
κών (εισιτηρίων) οχημάτων ή η προτεραιότητα φόρτωσης 
καθορίζεται από τον χρόνο άφιξης των οχημάτων στην 
αποβάθρα και (γ) τις πράγματι επικρατούσες σε κάθε λι¬ 
μένα συνθήκες. 

Αρθρο 5 

Υπεύθυνοι τήρησης του Κανονισμού. 

1. Υπεύθυνοι τήρησης των διατάξεων του παρόντος Κα¬ 
νονισμού, πλην του επόμενου άρθρου 6, είναι οι ναυτικοί 
πράκτορες και προκειμένου περί πλοίων των οποίων η 
πρακτόρευση, σύμφωνα με τις κείμενες διατάξεις, δεν εί¬ 
ναι υποχρεωτική, ο Πλοιοκτήτης ή ο Πλοίαρχος ή οι απ’ αυ¬ 
τόν οριζόμενοι Οικονομικοί Αξιωματικοί, στις περιπτώσεις 
που δεν έχει ορισθεί Πράκτορας. 

2. Ειδικότερα οι υπεύθυνοι κατά λιμένα πράκτορες θα 
πρέπει, κατά την συμπλήρωση των ειδικών καταστάσεων, 
να λαμβάνουν υπόψη τους και τον αριθμό των εισιτηρίων 
που εκδόθηκαν από τους ασκούντες νόμιμα πρακτορεία 
τρίτους που έχουν το δικαίωμα έκδοσης εισιτηρίων σύμ¬ 
φωνα με τις κείμενες διατάξεις (άρθρο 5 του Β.Δ. 448/72, 
όπως κάθε φορά ισχύει). 


Αρθρο 6 
Απαγορεύσεις. 

1. Απαγορεύεται η φόρτωση οχημάτων στα Ο/Γ πλοία 
και η επιβίβαση κάθε ατόμου στα Ε/Γ και Ε/Γ - Ο/Γ πλοία 
αν οι οδηγοί των οχημάτων ή το συγκεκριμένο άτομο, αντί¬ 
στοιχα, δεν έχουν εφοδιαστεί με φορτωτική μεταφοράς 
οχήματος ή εισιτήριο επιβάτη που έχουν εκδοθεί νόμιμα. 
Παραστατικά, όπως εντολές ή αποδείξεις πληρωμής προς 
έκδοση εισιτηρίου (νΟΙΙΟΗΕΠ) ή παρεμφερή, δεν παρέ¬ 
χουν στον κάτοχό τους την δυνατότητα επιβίβασης στο 
πλοίο. 

2. Τυχόν κατ’ εξαίρεση, συνεπεία λόγων ανώτερης βίας, 
την συνδρομή των οποίων διαπιστώνει η Λιμενική Αρχή και 
κατόπιν αδείας της, επιβίβαση σε ακτοπλοϊκό δρομολογη¬ 
μένο πλοίο ατόμου μη εφοδιασμένου με εισιτήριο, συνε¬ 
πάγεται για το άτομο αυτό (επιβάτη) την καταβολή προ¬ 
σαυξημένου ναύλου και λοιπών επιβαρύνσεων (Φ.Π.Α., 
τέλη Λ.Τ., ΟΛΠ κ.λπ.) σύμφωνα με τις κείμενες διατάξεις. 

3. Ο πλοίαρχος ή οι απ’ αυτόν ορισθέντες Οικονομικοί 
Αξιωματικοί του πλοίου είναι υπεύθυνοι και λαμβάνουν 
όλα τα προσήκοντα μέτρα για την τήρηση των διατάξεων 
του παρόντος άρθρου. 

Αρθρο 7 

Καταργούμενες διατάξεις. 

Από την έναρξη ισχύος του παρόντος Κανονισμού κα- 
ταργούνται οι παράγραφοι 3 και 4 του άρθρου 285 του Γε¬ 
νικού Κανονισμού Λιμένων όλων των Λιμενικών Αρχών της 
Χώρας, οι παράγραφοι 3 και 4 του άρθρου 2 του Παραρτή¬ 
ματος Κανονισμού Λιμένα Πειραιά αριθ. 87/1971 (ΦΕΚ 
606/Β71971) καθώς και κάθε άλλη διάταξη ή ρύθμιση 
που είναι αντίθετη προς τις διατάξεις του παρόντος. 

Αρθρο 8 
Κυρώσεις. 

Οι παραβάτες του παρόντος Κανονισμού, του οποίου η 
εκτέλεση ανατίθεται στα Λιμενικά όργανα, ανεξάρτητα 
από τις συντρέχουσες Ποινικές ή Αστικές ευθύνες κατά 
την ισχύουσα Νομοθεσία, υπόκεινται και στις κυρώσεις 
του άρθρου 157 του Ν.Δ. 187/73 (ΦΕΚ 261 /Α73.10.73), 
όπως τροποποιήθηκε με το Π.Δ. 207/85 (ΦΕΚ 76/Α / 
3.5.85), το οποίο αντικαταστάθηκε με το Π.Δ. 111/93 
(ΦΕΚ 50/Α /1993). 

Πειραιάς, 22 Δεκεμβρίου 1994 
Ο Αρχηγός Λ.Σ. 

Αντιναύαρχος Λ.Σ. ΕΜΜ. ΠΕΛΟΠΟΝΝΗΣΙΟΣ 


β) Η εφαρμογή του Κανονισμού αυτού αρχίζει ένα μήνα 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

